Ελληνικές βουλευτικές εκλογές 1963

Στην Ελλάδα εκλογές έγιναν στις 3 Νοεμβρίου 1963 από την υπηρεσιακή κυβέρνηση του Στυλιανού Μαυρομιχάλη. Ο Μαυρομιχάλης ήταν αποφασισμένος να οργανώσει εκλογές όσο το δυνατό περισσότερο αδιάβλητες. Για πρώτη φορά δεν γίνονται βάσει των εκλογικών καταλόγων του 1940, αλλά βάσει της απογραφής του 1961. Ο Κωνσταντίνος Καραμανλής επιστρέφει από το Παρίσι για τις εκλογές. Μετά την ήττα του αναχώρησε ξανά στο εξωτερικό, αφήνοντας την αρχηγία, του κόμματός του, στον Παναγιώτη Κανελλόπουλο.

Το εκλογικό σύστημα ευνοεί τους δύο επικεφαλής συνασπισμούς, που μαζί κερδίζουν το 90% των εδρών με κάτι περισσότερο από το 80% των ψήφων. 

Στις 8 Νοεμβρίου 1963 ορκίζεται η κυβέρνηση μειοψηφίας του Γεωργίου Παπανδρέου. Μη θέλοντας να κυβερνήσει με τις ψήφους της Ε.Δ.Α., η κυβέρνηση Γεωργίου Παπανδρέου παραιτείται στις 30 Δεκεμβρίου 1963. Ο Βασιλιάς Παύλος διορίζει υπηρεσιακή κυβέρνηση, με επικεφαλής τον υποδιοικητή της Εθνικής Τράπεζας Ιωάννη Παρασκευόπουλο, η οποία θα διενεργήσει τις εκλογές της 16ης Φεβρουαρίου 1964. 

Αποτελέσματα
Το Δεκέμβριο του 1963 η Ανωτάτη Εφορευτική Επιτροπή κατένειμε τις έδρες από τη β΄ και την γ΄ κατανομή ως εξής: στη Μεσσηνία εξελέγη ο Γ. Σαμαράς (ΕΡΕ) αντί του Μπόμπολα (ΕΚ), στη Λακωνία εκλέχθηκε ο Λαγάκος (ΕΚ) αντί του Σκανδαλάκη (ΕΡΕ) και στην Αργολίδα από την γ΄ κατανομή η έδρα περιήλθε στην ΕΡΕ. Η ΕΚ έλαβε και δύο έδρες ως δώρο από την δ΄ κατανομή (Ζακύνθου, Χίου)"Η Ανωτάτη Εφορευτική κατένειμε τας έδρας της β΄ και γ΄ κατανομής", Μακεδονία, φύλλο 4/12/1963, σελ. 1..

Εκλογικό Σύστημα : Ενισχυμένη Αναλογική
Εκλογικός νόμος : Ν.4173/1961 και Ν.4322/63 (ΦΕΚ 140/11-9-1963)
Εκλογικές περιφέρειες : 55
Σύνολο υποψηφίων : 1.263
Νόμιμος πληθυσμός : 8.404.080
Ψήφισαν : 4.708.791

+ Σύνοψη αποτελεσμάτων βουλευτικών εκλογών 3ης Νοεμβρίου 1963 center|280pxΚόμματαΑρχηγοίΨήφοιΈδρεςΑριθμός% +− %Αριθμός+−Ένωσις ΚέντρουΓεώργιος Παπανδρέου1.962.07942,04+8,38138+38Εθνική Ριζοσπαστική ΈνωσιςΚωνσταντίνος Καραμανλής1.837.37739,37-11,44132-44Ενιαία Δημοκρατική ΑριστεράΙωάννης Πασαλίδης669.26714,34 -28 -Κόμμα ΠροοδευτικώνΣπυρίδων Μαρκεζίνης173.9813,73 -2 -Χριστιανική ΔημοκρατίαΝικόλαος Ψαρουδάκης1.2670,02 - 0 -Κίνημα της Δημοκρατίας και του ΣοσιαλισμούΣτρατής ΣωμερίτηςΗλίας Μπρεδήμας1.0900,02 - 0 -Ανεξάρτητοι-22.0930,47 0 Έγκυρες ψήφοι4.667.151100,00 300 Άκυρα λευκά41.640 Σύνολο4.708.791

 Πηγές 
Εφημ. Μακεδονία, 7/11/1963, σελ. 8.
Αποτελέσματα εκλογών του 1963 από την Ψηφιακή Βιβλιοθήκη "Πέργαμος" του ΕΚΠΑ.

Εξωτερικοί σύνδεσμοι
Αρχείο ΕΡΤ


 Σημειώσεις και παραπομπές 

Κατηγορία:Ελληνικές βουλευτικές εκλογές